section_heading: Ratni put u Domovinskom ratu
paragraph_text: Zbog svakodnevnih oružanih napada neprijatelja na grad Pakrac, Lipik i naseljena mjesta, Jedinica je dana 05.10.1991. godine upućena u pomoć braniteljima. U koordiniranoj akciji s pripadnicima ZNG-a Bjelovar i Virovitica i dragovoljačke postrojbe iz Zagreba izvršeno je čišćenje komunikacije Pakračka Poljana - Gaj - Brekinska - Strežičevac - Donja Obrijež - Gornja Obrijež - Prekopakra. U tijeku borbi Jedinica je potisnula teroriste iz Gornje Obriježi, razbila postavljene barikade te uz potporu tenkova ovladala narečenim područjem. Tijekom borbi lakše su ranjeni Kolar Silvijo i Kolar Boris. Prilikom povratka za Bjelovar Jedinica je naišla na barikade u šumi Kmdija. Uz minobacačku vatru neprijatelja uklonjene su barikade s puta a teroristi su potisnuti u pravcu Dereze nakon čega je jedinica krenula ka Bjelovaru.